CELEX: C2006/249/26
Language: da
Date: 2006-10-14 00:00:00
Title: Sag T–87/94: Dom afsagt af Retten i Første Instans den 30. maj 2006 — Blom m.fl. mod Rådet og Kommissionen (Erstatningssøgsmål — ansvar uden for kontraktforhold — mælk — tillægsafgift — referencemængde — producenter, der har påtaget sig en ikke-markedsføringsforpligtelse — SLOM 1983-producenter — ingen genoptagelse af produktionen ved forpligtelsens ophør)

14.10.2006   
            
            
               DA
            
            
               Den Europæiske Unions Tidende
            
            
               C 249/10
            
         Dom afsagt af Retten i Første Instans den 30. maj 2006 — Blom m.fl. mod Rådet og Kommissionen
   (Sag T–87/94) (1)
   
   (Erstatningssøgsmål - ansvar uden for kontraktforhold - mælk - tillægsafgift - referencemængde - producenter, der har påtaget sig en ikke-markedsføringsforpligtelse - SLOM 1983-producenter - ingen genoptagelse af produktionen ved forpligtelsens ophør)
   (2006/C 249/26)
   Processprog: nederlandsk
   Parter
   
      Sagsøgere: J.C. Blom (Blokker, Nederlandene) og de andre sagsøgere, hvis navne fremgår af bilaget til dommen (først ved avocats H. Bronkhorst og E. Pijnacker Hordijk, derefter ved E. Pijnacker Hordijk)
   
      Sagsøgte: Rådet for Den Europæiske Union (først ved A. Brautigam og A.-M. Colaert, som befuldmægtigede, derefter ved A.-M. Colaert) og Kommissionen for De Europæiske Fællesskaber (først ved T. van Rijn, som befuldmægtiget, bistået af avocat H.-J. Rabe, derefter ved M. van Rijn)
   Sagens genstand
   Vedrørende et erstatningssøgsmål i henhold til EF-traktatens artikel 178 (nu artikel 235 EF) og EF-traktatens artikel 215, stk. 2 (nu artikel 288, stk. 2, EF), for det tab, sagsøgeren angiveligt har lidt som følge af at have været forhindret i at markedsføre mælk i medfør af Rådets forordning (EØF) nr. 857/84 af 31. marts 1984 om almindelige regler for anvendelsen af den i artikel 5c i forordning (EØF) nr. 804/68 omhandlede afgift på mælk og mejeriprodukter (EFT L 90, s. 13), som suppleret ved Kommissionens forordning (EØF) nr. 1371/84 af 16. maj 1984 om gennemførelsesbestemmelserne for den tillægsafgift, der er omhandlet i artikel 5c i forordning (EØF) nr. 804/68 (EFT L 132, s. 11).
   Konklusion
   
               1)
            
            
               Rådet for Den Europæiske Union og Kommissionen for De Europæiske Fællesskaber frifindes for J.C. Bloms påstande.
            
         
               2)
            
            
               Sagsøgeren betaler sagens omkostninger.
            
         
               3)
            
            
               Afgørelsen af søgsmålene i samme sag, for så vidt de er indgivet af de sagsøgere, hvis navne fremgår af bilaget, udsættes.
            
         
      (1)  EUT C 90 af 26.3.1994.